Visit Site
Recommended byColombia
రాజమౌళి, ఎన్టీఆర్, చరణ్ కాంబినేషన్‌లో సినిమా వస్తుందనే విషయం ఖరారైనా ఇప్పటి వరకు ఎలాంటి అధికారిక ప్రకటన చేయలేదు. తారక్, చరణ్ సైతం ఈ విషయాన్ని రాజమౌళే వెల్లడిస్తారని చెబుతున్నారు. ఈ నేపథ్యంలో ‘RRR’కు సంబంధించి రోజుకో వార్త వైరల్ అవుతూనే ఉంది. ఈ సినిమా డిసెంబర్‌లో సెట్స్‌పైకి వెళ్తుందని.. సినిమాలో చరణ్, ఎన్టీఆర్ అన్నదమ్ములని, బాక్సర్లని.. ఎన్టీఆర్ నెగిటివ్ రోల్ పోషిస్తున్నారని.. ఇలా చాలా కథనాలు వెలువడ్డాయి. ఇప్పుడు ఇదే కోవలో మరో వార్త హల్‌చల్ చేస్తోంది.
ఈ సినిమా షూటింగ్ నవంబర్‌లో ప్రారంభమవుతుందని టాలీవుడ్ వర్గాల సమాచారం. ఇప్పటికే సినిమా కోసం ఎన్టీఆర్ కసరత్తులు మొదలుపెట్టేశారట. ఇంతకు మునుపెన్నడూ లేని విధంగా కొత్త లుక్‌లో ఎన్టీఆర్ ఈ సినిమాలో కనిపించనున్నారని టాక్. ఫస్ట్ షెడ్యూల్ అల్యూమినియం ఫ్యాక్టరీలో ఉంటుందని, ఈ షెడ్యూల్‌లో ఎన్టీఆర్ మాత్రమే పాల్గొంటారని అంటున్నారు. దీని తరవాత జనవరిలో రెండో షెడ్యూల్‌ను ప్లాన్ చేస్తున్నారని తెలుస్తోంది. కాగా, ఈ చిత్రాన్ని డీవీవీ ఎంటర్‌టైన్మెంట్స్ బ్యానర్‌పై డీవీవీ దానయ్య నిర్మించనున్నారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.